Na temelju čl. 6. Pravilnika o provedbi postupaka jednostavne nabave (SN Grada Delnice 0/17) te odredbe članka 15. stavka 3. Zakona o javnoj nabavi („Narodne novine“ broj 120/2016), Grad Delnice objavljuje:

**DOKUMENTACIJU O NABAVI ZA PREDMET NABAVE:**

**NABAVA OPREME**

**U SKLOPU PROJEKTA WIFI4EU**

1. **OPĆI PODACI:**

Naziv Naručitelja: Grad Delnice, Trg 138. brigade HV 4

OIB: 03944325629

IBAN: HR9824020061806900005

Telefon: 051/812-055

Internetska stranica: www.delnice.hr

Adresa elektroničke pošte: gradonacelnik@delnice.hr

Kontakt osoba Naručitelja: Patricia Pleše Medić

1. **KOMUNIKACIJA I RAZMJENA INFORMACIJA IZMEĐU NARUČITELJA I GOSPODARSKIH SUBJEKATA**

Sve informacije u svezi ovog postupka jednostavne nabave mogu se dobiti svakog radnog dana, do roka za dostavu ponuda, od kontakt osobe Naručitelja: Patricia Pleše Medić, 051/812-055; patricia@delnice.hr

1. **ODREDBE O SUKOBU INTERESA:**

Popis gospodarskih subjekata sa kojima je Naručitelj i/ili predstavnici Naručitelja u sukobu interesa:

* Kraljica šume ekobiološki centar d.o.o., Kralja P.Krešimira 18, 51300 Delnice
1. **VRSTA POSTUPKA NABAVE**

Provodi se postupak jednostavne nabave sukladno Pravilniku o provedbi postupaka jednostavne nabave (SN Grada Delnice 2/17).

1. **NAČIN SKLAPANJA UGOVORA**

Ponuditelj za instaliranje bežičnog interneta mora biti registriran na portalu WIFI4EU dostupnom na poveznici https://www.wifi4eu.eu/.

Po odabiru najpovoljnijeg ponuđača, naručitelj će s istim sklopiti ugovor o nabavi sa svrhom dodjeljivanja Vaučera za isporuku i implementaciju predmetnog sustava ovog natječaja. Također, ponuđača s kojim će biti sklopljen ugovor, naručitelj će odabrati kao izvođača za instaliranje bežičnog interneta na web portalu WIFI4EU.

1. **OPIS PREDMETA NABAVE**

Predmet nabave je instaliranje bežičnog interneta prema natječaju WIFI4EU od Izvršne agencije za inovacije i mreže (INEA) Europske Komisije.

Evidencijski broj nabave: 19-29

* 1. **Uvod/shematski prikazi planiranih baznih stanica i mikrovalnih linkova uz prateće tehničke podatke**

Europska Komisija je lokalnim zajednicama dodijelila bespovratna sredstva u iznosu od 15 000 € putem Vaučera, pod uvjetima utvrđenima u Posebnim uvjetima, Općim uvjetima i Prilogu I. Sporazumu, za aktivnost pod nazivom „WiFi4EU – promicanje internetske povezivosti u lokalnim zajednicama”.

Inicijativa WiFi4EU programa je potpora za omogućavanje besplatnog pristupa Internetu u unutarnjim ili vanjskim javnim prostorima (npr. prostorije javne uprave, škole, knjižnice, zdravstvene ustanove, muzeji, javni parkovi i trgovi).

Na taj će se način zajednice više uključiti u jedinstveno digitalno tržište, krajnji korisnici će imati pristup gigabitnom društvu, povećat će se digitalna pismenost i dopuniti javne usluge koje se nude u tim prostorima. Vaučeri WiFi4EU mogu se iskoristiti za financiranje instaliranja potpuno nove javne bežične mreže, nadogradnju postojeće javne bežične mreže ili proširenje pokrivenosti postojećom javnom bežičnom mrežom. Instaliranom mrežom ne smiju se udvostručivati besplatne privatne ili javne ponude sličnih osobina, uključujući kvalitetu.

Shematski prikaz planiranih baznih stanica i mikrovalnih linkova se nalazi u Prilogu I. ove Dokumentacije o nabavi.

* 1. **Količina predmeta nabave**

Gospodarski subjekti smiju nuditi isključivo cjelokupan predmet nabave, djelomične ponude nisu prihvatljive. Količina predmeta nabave je točna i iskazana u Troškovniku.

* 1. **Tehnička specifikacija predmeta nabave**

Tehnička specifikacija predmeta nabave nalazi se u excel prilogu, radni list „Tehnička specifikacija“ koji je sastavni dio ove dokumentacije o nabavi.

Zahtjevi definirani tehničkim specifikacijama predstavljaju minimalne tehničke karakteristike koje ponuđena roba mora zadovoljavati, kao i specifikaciju pratećih radova i usluga koje treba obaviti.

Ponuđena oprema mora zadovoljiti sve minimalne funkcionalne i tehničke zahtjeve navedene u tablicama. Dozvoljeno je ponuditi opremu boljih karakteristika, ali ponuda s ponuđenom opremom lošijih karakteristika od minimalno traženih, bit će odbijena.

Ponuditelj jamči da će sva isporučena oprema i svi dijelovi biti novi, tj. nekorišteni, u tvorničkom pakiranju, ispravni te u svemu moraju odgovarati ponuđenom u ponudi odabranog Ponuditelja. Također jamči da za svu opremu postoji dokazivo podrijetlo, podaci o jamstvu i raspoloživi servisi za popravak u RH.

Isporučena oprema ne smije biti obnovljena (reparirana). Ponuditelj ne smije ponuditi opremu koja predstavlja prototip ili pokusnu seriju.

Minimalni jamstveni rokovi za opremu su specificirani za svaki dio opreme zasebno u tablicama minimalnih tehničkih specifikacija.

Ponuditelj je obvezan u ponudi dostaviti u cijelosti popunjen obrazac „Tehnička specifikacija“.

Ponuditelj se odgovorom “DA” u stupcu “Ponuđeno DA/NE” obvezuje na nuđenje opreme koja minimalno ispunjava traženi tehnički zahtjev te na ispunjenje tražene usluge. Ukoliko se pregledom utvrdi da je na neki od postavljenih upita odgovor “NE” ili uopće nije odgovoreno na postavljeni upit ponuda će biti odbijena.

U zadnjoj koloni tehničkih specifikacija je potrebno upisati broj stranice kojom se dokazuje traženo svojstvo u tehničkoj dokumentaciji ponuđene informatičke opreme (hardver) izdane od strane proizvođača i to u formi prospekta, kataloga, brošure, ispisa specifikacija s web stranica i slično kao ispitni izvještaj priznatog tijela.

Ukoliko tehničke specifikacije upućuju na određenu marku ili izvor ili određeni proces s obilježjima proizvoda ili usluga koje pruža određeni gospodarski subjekt ili na zaštitne znakove, patente, tipove ili određeno podrijetlo ili proizvodnju, dopušteno je nuditi jednakovrijedan proizvod. Kriteriji za ocjenu jednakovrijednosti su navedeni u tehničkim specifikacijama.

1. **NAČIN I MJESTO ISPORUKE PREDMETA NABAVE, POTVRDE ISPORUKE**

Odabrani gospodarski subjekt je dužan postaviti opremu koja je predmet nabave u roku od 30 dana od dana potpisa Ugovora o nabavi, te potom implementirati sustav u daljnjem roku od 15 dana.

Naručitelj i odabrani ponuditelj će po potpisu ugovora o nabavi, bez odgađanja, imenovati ovlaštene predstavnike zadužene za koordiniranje, vođenje, praćenje realizacije i izvršenja odredbi ugovora, te pisanim putem razmijeniti podatke o koordinatorima i projektnim timovima, te načinu i sredstvima komunikacije.

Naručitelj se obvezuje:

Osigurati potrebne dozvole i suglasnosti za postavljanje opreme tamo gdje je to potrebno a sukladno tehničkom rješenju.

Osigurati napajanje 220V tamo gdje je to potrebno a sukladno tehničkoj dokumentaciji

Osigurati Internet uslugu minimalno 30Mbit/s u download smjeru na lokacijama gdje je to potrebno a sukladno shematskom prikazu.

* 1. **Isporuka opreme**

Po primitku i instalaciji tražene opreme, Naručitelj se obvezuje odabranom ponuditelju potpisati primopredajni zapisnik bez odgode.

* 1. **Implementacija sustava i izvješćivanje Izvršne agencije za inovacije i mreže (dalje u tekstu: INEA)**

Ponuditelj je dužan u roku od 2 dana od implementacije sustava putem portala WiFi4EU obavijestiti INEU da je instalacija mreže WiFi4EU dovršena i da ista funkcionira u skladu sa člankom 4.1. SPORAZUMA O DODJELI BESPOVRATNIH SREDSTAVA U OKVIRU INSTRUMENTA ZA POVEZIVANJE EUROPE (CEF): PROGRAM WiFi4EU (dalje u tekstu: Sporazum o dodjeli bespovratnih sredstava), te prikazati vizualni identitet WiFi4EU mreže na zaštitnom portalu.

Nakon implementacije sustava Naručitelj će u dodatnom roku od 10 dana osigurati spajanje najmanje deset korisnika na svaku WiFi4EU mrežu.

Nakon ispunjenja ovih uvjeta, Naručitelj se obvezuje potpisati primopredajni zapisnik o implementaciji sustava, te bez odgode putem portala WiFi4EU poslati INEI izjavu kojom potvrđuje da mreža ispunjava sve uvjete iz priloga 1. Sporazuma o dodjeli bespovratnih sredstava kako bi se mogla izvršiti plaćanje odabranom gospodarskom subjektu.

1. **NAČIN I UVJETI PLAĆANJA**

Valuta ponude mora biti u hrvatskim kunama. Plaćanje će se izvršiti na sljedeći način:

Iznos do 15 000 EUR (s uključenim PDV-om) plaća treća strana - Izvršna agencija za inovacije i mreže (INEA), a prema pravilima WIFI4EU projekta koji su dostupni na portalu https://www.wifi4eu.eu/

Na finalnoj fakturi koja će biti u HRK, izvoditelj će, na hrvatskom i engleskom jeziku u opisu fakture, jasno naznačiti koje brojčane stavke fakture će se pokriti vaučerom od (15 000 EUR s PDV-om) te će u opisu fakture naznačiti protuvrijednost tih stavki u valuti EUR, a po srednjem tečaju HNB na dan izdavanja fakture (sve naznačeno na hrvatskom i engleskom jeziku). Najveća protuvrijednost tih stavki može biti 15.000 EUR.

Ostatak iznosa, a do pune vrijednosti ponude odabranog ponuđača, plaća Naručitelj, s valutom plaćanja 30 dana od izdavanja fakture.

Na finalnoj fakturi koja će biti u HRK, izvoditelj će, na hrvatskom i engleskom jeziku u opisu fakture, jasno naznačiti koje brojčane stavke fakture se neće pokriti vaučerom od (15 000 EUR s PDV-om) te će jasno naznačiti da te stavke s naznačenim ukupnim iznosom s PDV-om, pokriva Naručitelj (sve naznačeno na hrvatskom i engleskom jeziku).

Plaćanje iznosa fakture za koji je naznačeno da će se pokriti vaučerom će se izvršiti u roku od 60 dana od dana slanja izjava i dodatnih podataka iz članka 4.1. Sporazum o dodjeli bespovratnih sredstava a plaćanje preostalog do pune vrijednosti fakture će se izvršiti u roku od 30 dana od dana finalne fakture.

1. **PROCIJENJENA VRIJEDNOST NABAVE**

92.000,00 kn bez PDV-a

1. **UVJETI ZA ISKLJUČENJE PONUDITELJA**
	1. **Ranija osuđivanost**

Naručitelj će isključiti iz postupka jednostavne nabave gospodarski subjekt ukoliko utvrdi da je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za slijedeća kaznena dijela:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12), ili

je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za ranije navedena kaznena djela i za odgovarajuća kaznena djela koja, prema propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) fo (f) Direktive 2014/24/EU.

Kao dokaz da ne postoje osnove za isključenje gospodarski subjekti dostavljaju izjavu o nekažnjavanju sa ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Izjavu o nekažnjavanju može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta. Izjava se daje u slobodnoj formi, ali mora sadržavati sve činjenice iz ove točke.

* 1. **Dugovanje po osnovi poreza i doprinosa za mirovinsko i zdravstveno osiguranje**

Naručitelj će isključiti gospodarskog subjekta iz postupka jednostavne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje u Republici Hrvatskoj, ako gospodarski subjekt ima poslovni nastan u Republici Hrvatskoj, ili

u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Kao dokaz da ne postoje osnove za isključenje Naručitelj će prihvatiti potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz ove točke Dokumentacije o nabavi.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokument ili ako ne obuhvaćaju sve okolnosti iz ove točke Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

1. **SPOSOBNOST ZA OBAVLJANJE PROFESIONALNE DJELATNOSTI**

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

Kao dokaz sposobnosti za obavljanje profesionalne djelatnosti Naručitelj će prihvatiti Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

1. **TEHNIČKA I STRUČNA SPOSOBNOST**
	1. **Iskustvo u prethodnim ugovorima**

Gospodarski subjekt mora dokazati da je izvršio najmanje jedan ugovor u visini vrijednosti nabave sa isporukom iste ili slične robe.

Iskustvo u prethodnim ugovorima se dokazuje:

- popisom glavnih isporuka robe treba sadržavati navode o najmanje isporuci robe izvršene u godini u kojoj je započeo postupak nabave (2019.) i tijekom 3 godine koje prethode toj godini (2018, 2017, 2016). Popis sadrži vrijednost robe, datum te naziv i kontakt druge ugovorne strane

Naručitelj može u bilo kojem trenutku provjeriti istinitost informacija koje su navedene u popisu glavnih isporuka robe ili potvrdi o urednoj isporuci robe.

* 1. **Angažirani tehnički stručnjaci**

Za potrebu isporuke predmeta nabave Gospodarski subjekt u ponudi mora dokazati da raspolaže sa najmanje tri stručnjaka sa slijedećim kvalifikacijama:

|  |  |  |
| --- | --- | --- |
| Uloga stručnjaka | Broj traženih stručnjaka | Potrebna kvalifikacija ili certifikat |
| Voditelj projekta | 1 | PMP ili jednakovrijedan\* |
| Stručnjak za konfiguraciju ili planiranje računalnih mreža  | 1 | Certifikat razine inženjer (engl. Engineer) u području upravljanja i planiranja računalnih mreža Certified Routing Engineer ili jednakovrijedan\* |
| Stručnjak za administriranje bežičnih point to point linkova | 1 | Certifikat za administriranje bežičnih point to point (Enterprise Wirless Admin) ili jednakovrijedan\* |

\*jednakovrijedne kvalifikacije su sve one dodijeljene kvalifikacije – certifikati koji se odnose na uspostavljeni standard upravljanja projektima, ili certifikati proizvođača ponuđene opreme koji obuhvaćaju područje traženo za svakog stručnjaka.

Svi navedeni tehnički stručnjaci moraju izvrsno poznavati hrvatski jezik u govoru i pismu (zbog kompleksnosti poslovnih procesa i svakodnevne komunikacije prilikom izvršenja ugovora.

Gospodarski subjekti su u svojoj ponudi dužni dostaviti izjavu o angažiranim tehničkim stručnjacima (ime i prezime) koji će biti odgovorni prilikom izvršenja ugovora u području svoje osposobljenosti i presliku njihovih certifikata.

* 1. **Dokaz o ispunjavanju tehničkih specifikacija**

Gospodarski subjekt treba u ponudi dokazati da je predmet nabave u cijelosti sukladan Tehničkim specifikacijama iz ove Dokumentacije o nabavi.

Traženo se dokazuje dokumentacijom kako slijedi: a) tehnička dokumentacija ponuđene informatičke opreme (hardver) izdane od strane proizvođača i to u formi prospekta, kataloga, brošure, ispisa specifikacija s web stranica i slično, ili kao ispitni izvještaj priznatog tijela.

Naručitelj će prihvatiti i tehničku dokumentaciju izdanu od ovlaštenog zastupnika proizvođača proizvoda, a u kojem slučaju je gospodarski subjekt dužan dostaviti važeći dokument izdan od proizvođača kojim se dokazuje ili potvrđuje da je zastupnik ovlašten od strane proizvođača.

1. **NORME OSIGURANJA KVALITETOM**

Naručitelju je informacijska sigurnost pri realizaciji i implementaciji projekta bitna zbog sigurnosti njegovih stanovnika i posjetitelja, zbog čega gospodarski subjekti moraju dokazati kako posluju u skladu sa normom ISO/IEC 27001.

Gospodarski subjekti su uz svoje ponude dužni dostaviti ISO/IEC 27001 certifikat ili potvrdu da posluje u skladu sa navedenom normom koja je izdana od strane tijela osnovanih u drugim državama članicama.

1. **JAMSTVO ZA OTKLANJANJE NEDOSTATAKA U JAMSTVENOM ROKU**

Prije isplate okončane situacije odabrani ponuditelj dužan je dostaviti jamstvo za otklanjanje nedostataka u jamstvenom roku za period trajanja jamstvenog roka u obliku bjanko zadužnice ovjerene kod javnog bilježnika u iznosu od 5% vrijednosti ukupno izvedenih radova (bez PDV-a). Bjanko zadužnicu treba popuniti sukladno Pravilniku o obliku i sadržaju bjanko zadužnice („Narodne novine“, 115/12) s javnobilježnički ovjerovljenim potpisom ovlaštene osobe. Jamstvo će se naplatiti slučaj da ugovaratelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Umjesto traženog jamstva ponuditelj može po obavljenom pregledu, a prije primopredaje izvedenih radova naručitelju, uplatiti novčani polog u apsolutnom iznosu izraženom u visini 5% vrijednosti ukupno izvedenih radova (bez PDV-a) na račun naručitelja: IBAN HR9824020061806900005, MODEL: 68 7242-OIB ponuditelja, Erste & Steiermärkische banka d.d i opisom plaćanja: nabava opreme WiFi4EU.

Ukoliko na dan primopredaje radova ponuditelj ne dostavi ili ne uplati traženo jamstvo, neće se potpisati primopredajni zapisnik, te će garantni rok početi teći od dana dostave/uplate jamstva.

Odabrani ponuditelj jamči naručitelju za kvalitetu izvedenih radova i ugrađenih proizvoda i materijala u roku od 3 godine, sukladno Sporazumu o dodjeli sredstava u okviru instrumenata za povezivanje Europe (CEF) Program WiFi4EU

1. **UVJETI PONUDE**

Ponuda se izrađuje na hrvatskom jeziku i latiničnom pismu, isprave i dokumenti koji su sastavljeni na nekom drugom pismu ili jeziku moraju biti prevedeni na hrvatski jezik po ovlaštenom sudskom tumaču.

Podnesena ponuda obvezuje onog gospodarskog subjekta koji ju je i poslao do isteka roka valjanosti ponude, osim ukoliko isti tu ponudu ne povuče ili izmjeni. Izmjene i povlačenje ponude je moguće samo do isteka roka za podnošenje ponuda.

* 1. **Varijante ponude**

Varijante ponuda nisu dopuštene.

* 1. **Kriterij za odabir ponude**

Kriterij za odabir ponude je najniža cijena.

* 1. **Rok, sadržaj i način dostave ponude**

Rok za dostavu ponude je **01.08.2019. do 10,00 sati.**

Ponude se dostavljaju papirnatim putem na adresu Grad Delnice, Trg 138. brigade HV 4, u zatvorenoj omotnici sa naznakom:

"PONUDA ZA NABAVU OPREME U SKLOPU PROJEKT WIFI4EU“, EVIDENCIJSKI BROJ NABAVE 19-29-NE OTVARAJ" te NAZIV i ADRESA PONUDITELJA.

Ponuditelj može dostaviti sve tražene dokumente u neovjerenoj preslici, a Naručitelj zadržava pravo od najpovoljnijeg ponuditelja zatražiti dostavu izvornika prije donošenja odluke o odabiru.

Ponuditelj je dužan predati sljedeće dokumente:

* Troškovnik/ponudbeni list
* Popunjene tehničke specifikacije/Popunjene ponuđene specifikacije
* Dokaze tražene točkama 10.1. i 10.2. u odnosu na odsutnost razloga za isključenje
* Dokaze profesionalne sposobnosti – izvadak iz sudskog registra, točka 11.
* Dokaze tehničke i stručne sposobnosti iz točaka 12.1, 12.2 i 12.3
* Dokaz usklađenosti sa normom ISO 27001 iz točke 13.

Minimalni rok valjanosti ponude je: 60 dana.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

1. **UPUTE ZA POPUNJAVANJE TROŠKOVNIKA**
	1. **Ponudbeni troškovnik**

Troškovnik predmeta nabave nalazi se u excel prilogu, radni list „Troškovnik“ koji je sastavni dio ove dokumentacije o nabavi.

Ponuditelj je dužan ponudu rekapitulirati kroz troškovnik ispunjavanjem traženih cijena. Ako Ponuditelj ne ispuni troškovnik u skladu sa zahtjevima iz dokumentacije o nabavi ili promijeni tekst ili navedene količine, smatrat će se da je takav troškovnik nepotpun i nevažeći te će ponuda biti odbijena.

Upute za popunjavanje radnog lista „Troškovnik“:

* ponuditelj u .xls formatu Troškovnika obvezno unosi jedinične cijene koje se izražavaju u HRK (Hrvatska kuna) i koje pomnožene s količinom stavke daju ukupnu cijenu za svaku stavku Troškovnika.
* zbroj svih ukupnih cijena stavki Troškovnika čini cijenu ponude.
* ponuditelj je dužan ispuniti Troškovnik u cijelosti (sve stavke Troškovnika) koje u stupcu „količina“ imaju numeričku vrijednost.
* ukoliko ponuditelj ne ispuni Troškovnik u skladu sa zahtjevima iz ove Dokumentacije o nabavi ili promijeni tekst ili količine/mjere navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena.
* jedinične cijene svake stavke Troškovnika iskazuju se s najviše 2 (dvije) decimale.
* ponuditelj je obvezan u obrazac Troškovnika upisati iznos 0,00 ako određena stavka neće biti naplaćena, odnosno ako se nudi besplatno ili je već uračunata u cijenu neke druge troškovničke stavke.
1. **OSTALO**

Naručitelj zadržava pravo poništenja ovog natječaja.

Obavijest o rezultatima predmeta nabave: Obavijest o odabiru najpovoljnije ponude ili Odluka o poništenju postupka jednostavne nabave dostaviti će se svakom ponuditelju na dokaziv način u roku od 30 dana od dana isteka za dostavu ponude.

Za konkretnu nabavu naručitelj nije obvezan provoditi postupak javne nabave propisan Zakonom o javnoj nabavi, te sukladno navedenom ponuditelji nemaju pravo na žalbu na Obavijest o odabiru.

PONUDBENI LIST

|  |  |
| --- | --- |
| **Datum ponude:** | \_\_\_\_\_\_\_\_\_\_\_\_\_\_\_\_ |
| **Broj ponude:** | \_\_\_\_\_\_\_\_\_\_\_\_\_\_\_\_ |

**Predmet nabave:** Nabava opreme u sklopu projekta Wifi4EU

**Podaci o ponuditelju:**

|  |  |  |
| --- | --- | --- |
| **Zajednica ponuditelja (zaokružiti)** | **DA[[1]](#footnote-1)** | **NE** |
| Naziv i sjedište ponuditelja / člana zajednice ponuditelja ovlaštenog za komunikaciju s naručiteljem |  |
| OIB[[2]](#footnote-2) |  | IBAN |  |
| Gospodarski subjekt u sustavu PDV-a (zaokružiti) | DA | NE |
| Adresa za dostavu pošte |  |
| Telefon |  | Telefaks |  |
| Adresa e-pošte |  |
| **Sudjelovanje podizvoditelja (zaokružiti)** | **DA[[3]](#footnote-3)** | **NE** |
| Ime, prezime i funkcija ovlaštene osobe za potpisivanje ugovora |  |
| Ime, prezime i funkcija osobe za kontakt |  |
| Telefon |  | Telefaks |  |

**Cijena ponude:**

|  |  |
| --- | --- |
| Cijena ponude bez PDV-a |  |
| Porez na dodanu vrijednost[[4]](#footnote-4) |  |
| Cijena ponude s PDV-om |  |

Rok valjanosti ponude je 60 dana od isteka roka za dostavu ponuda.

 M.P. ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

1. U slučaju zajedničke ponude popuniti Dodatak I ponudbenom listu [↑](#footnote-ref-1)
2. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-2)
3. U slučaju sudjelovanja podizvoditelja popuniti Dodatak II ponudbenom listu [↑](#footnote-ref-3)
4. Ako ponuditelj nije u sustavu PDV-a ili je predmet nabave oslobođen istog, mjesto upisa ostaviti praznim. Na mjesto predviđeno za upis cijene ponude s PDV-a upisuje se isti iznos kao što je upisan na mjestu predviđenom na upis cijene ponude bez PDV-a. [↑](#footnote-ref-4)